open-index/open-wikipedia-markdown huggingface dataset:
Verwoerd-standbeelde

duimnael|Dr. Hendrik Verwoerd, 6de Eerste Minister van Suid-Afrika

Verskeie stand- en borsbeelde is van eerste minister Hendrik Verwoerd in Suid-Afrika opgerig. Die meeste hiervan is sedert die Suid-Afrikaanse algemene verkiesing van 1994 afgebreek of verwyder. Verskeie hiervan is na Orania verskuif.

Verwoerd is waarskynlik die Suid-Afrikaanse eerste minister van wie die meeste afbeeldings gemaak is. Moontlike redes hiervoor is dat hy óf baie geliefd was óf dat dit ekonomies goed gegaan het in Suid-Afrika tydens sy premierskap en daar geld vir die maak van hierdie beelde was.

## Bloemfontein 
'n Standbeeld van Verwoerd het voor die gebou van die provinsiale administrasie in Bloemfontein gestaan (destyds die H.F. Verwoerd-gebou). Die standbeeld deur Gerhard de Leeuw was 5 meter hoog en het 1,6 ton geweeg. Dit is in 1969 opgerig en in September 2004 verwyder. Die beeld is in 2006 aan die Erfenisstigting oorhandig.

## Meyerton 
'n Borsbeeld voor die Midvaal Plaaslike Munisipaliteit in Meyerton. Die beeld is in Mei 2011 deur die DA-beheerde stadsraad verwyder. Dit was die laaste standbeeld van Verwoerd in 'n openbare ruimte buite die Afrikanerdorpie Orania, waar talle van sy stand- en borsbeelde tans gehuisves word.

Verwoerd het die parlementêre verkiesing in 1958 as LV vir Heidelberg gewen. Meyerton was deel van dié kiesafdeling. In Januarie 1960 het hy as eerste minister van Suid-Afrika tydens die parlementsopening 'n volkstemming oor republiekwording uitgeroep. Die eerste openbare geleentheid wat Verwoerd ná dié aankondiging bygewoon het, is op Meyerton deur sowat 80&nbsp;000 mense bygewoon.

## Pretoria 
Verwoerd se portret en marmerborsbeeld is, saam met dié van voormalige eerste ministers en presidente, uit die parlement verwyder.

Die granietborsbeeld deur Jo Roos wat sedert 1967 in die ingang van die H.F. Verwoerd-hospitaal gepryk het, is verwyder. Die hospitaal se naam is in April 1997 na die Pretoria Akademiese Hospitaal verander en is in 2008 na die Steve Biko-hospitaal hernoem. In 2008 is die beeld in Orania by die ingang na die Verwoerd-museum opgerig.

Die eertydse standbeeld voor die Hoërskool Hendrik Verwoerd in die Pretoriase Moot is ook na Orania gestuur.

## Verwysings
Slag van Eriemeer

Die **Slag van Eriemeer** is 'n seeslag wat op 10 September 1813 tussen die vlote van Amerika en Brittanje op die Eriemeer plaasgevind het tydens die Anglo-Amerikaanse Oorlog van 1812. Die slag het naby die eilande noord van Sanduskybaai plaasgevind. Kaptein Oliver Hazard Perry was in bevel van die Amerikaanse Vloot en Robert H. Barclay was in bevel van die Britse Vloot.

## Agtergrond 
Die beheer van Eriemeer was baie belangrik vir die Amerikaners om hulle aanval op Kanada, onder Britse beheer, te kan uitvoer. Net voor die einde van 1812 het die Amerikaanse regering groot planne beraam om te verseker dat hulle die meer beheer. In 1812 het Kommodoor Chauncey vir Kaptein Perry aangestel in beheer van die bou van skepe en om hulle toe te rus. Teen die einde van Julie is vier skepe met baie moeite voltooi by Presqu'isle (die hedendaagse Erie, Pennsilvanië). Hierdie klein vloot was versterk deur vyf ander skepe vanaf Black Rock wat naby Buffalo geleë is.

## Die Slag 
Perry se vloot het uit nege skepe bestaan wat gesamentlik 54 kanonne gedra het. Daar was drie brikke, *Lawrence* met 20 kanonne, *Niagara* met 20 kanonne en die *Caledonia* met 3 kanonne. Die res van die vloot het bestaan uit vyf skoeners wat tussen 1 tot 4 kanonne elk kon dra en een sloep wat 'n enkele kanon kon dra. Perry het in die middel van Augustus uitgevaar om die Britte te takel. Op 10 September 1813 word die Britse Vloot gewaar naby Put-in-Bay. Barclay, 'n veteraan van Trafalgar, se vloot het bestaan uit ses skepe wat 63 kanonne gedra het maar ligter gepantser was. Die Britte het hulle aanval op Perry se vlagskip, *Lawrence*,  gekonsentreer. Die skip was vir twee ure onder Britse vuur en teen daardie tyd feitlik 'n wrak met die grootste gedeelte van die bemanning dood of gewond. Perry klim egter in 'n oop boot, terwyl die Britte op hom vuur, en vaar oor na die *Niagara* wat tot op daardie stadium nie aan die slag deelgeneem het nie. Hy hys sy oorlogvlag op die *Niagara* en val die Britse vlagskip aan wat hy binne 8 minute verower. Die Britse Vloot, wat op daardie stadium gehawend was, gee toe onmiddellik oor. Hy stuur sy beroemde boodskap aan die Amerikaanse owerhede: *We have met the enemy and they are ours - two ships, two brigs, one schooner and one sloop.* Aan die Amerikaanse kant het 27 matrose gesneuwel en 96 was gewond. Die Britse ongevalle was meer. Die oorwinning het aan die Amerikaners beheer oor die meer besorg en ook bewys dat die Britte nie onoorwinlik was nie. Dit het verseker dat die hele noordweste stabiel en onder beheer van Amerika gebly het en dat hulle Kanada met gemak kon aanval.

## Bron 
* ''Collier's Encyclopedia'', Crowell-Collier Educational Corporation, volume 14, bladsy 270.
Wimzie's House

'''''Wimzie's House''''' is 'n Amerikaanse / Kanadese televisiereeks vir voorskoolse kinders.

Wimzie is 'n klein monster-dogtertjie wat saam met haar ouers (Rousso en Graziella), haar ouma (Yaya) en haar boetie (Bo) woon. Vriende kom altyd oor om vir die dag by Wimzie te kom speel. Dit lei gewoonlik tot die een of ander probleem wat tot die episode se les aanleiding gee.

## Verwysings
Ternaard

**Ternaard** (Wes-Fries: *Ternaard*) is 'n dorp in die Nederlandse provinsie Friesland. Die dorp lê 8&nbsp;km noordwes van Dokkum en ressorteer onder die munisipaliteit Noardeast-Fryslân. Dit het sowat 1420 inwoners (2010).

## Bevolking 
* 1954 – 1483
* 1959 – 1443
* 1964 – 1320
* 1969 – 1436
* 1974 – 1365
* 2004 – 1230
* 2010 – 1420

## Verenigings 
* Euphonia – musiek
* SVT – gimnastiek
* Nooit Gedacht – skaats
* It Moat Kinne – kaatsspel
* SVT – vlugbal
* Sokkervereniging Ternaard
* TF Westdongeradiel – tennis

## Eksterne skakels 
*  Oor die ou stasie van Ternaard
*
Anjum

**Anjum** (Wes-Fries: *Eanjum*) is 'n dorp in die Nederlandse provinsie Friesland (Wes-Fries: *Fryslân*). Die dorp lê 12&nbsp;km noordoos van Dokkum, 2&nbsp;km wes van Oostmahorn, en ressorteer onder die munisipaliteit Noardeast-Fryslân. Dit het sowat 1065 inwoners (2014).

## Bevolking 
## Foto's 

20080801 Church Anjum NL.jpg|Kerk van Anjum uit die 12de eeu (2005)
Dongeradiel Eanjum Moune.jpg|Die meule *De Eendracht* (2007)
080801 War Memorial Anjum NL.jpg|Oorlogsmonument (2008)

## Verenigings 
* De Kolkensjongers – sangkoor
* Halleluja – fanfare
* Sokkervereniging Anjum (VV Anjum) – sokker

## Bekende boorlinge 
* Sibe van Aangium, pseudoniem van Ds. Hendrik Steen (1895–1953), jeugboekskrywer

## Naburige stede en dorpe 
## Eksterne skakels 
*
Brantgum

**Brantgum** (Wes-Fries: *Brantgum*) is 'n dorp in die Nederlandse provinsie Friesland (Wes-Fries: *Fryslân*). Die dorp lê 6&nbsp;km noordwes van Dokkum en ressorteer onder die munisipaliteit Noardeast-Fryslân. Dit het sowat 250 inwoners (2004).

## Bevolking 
* 1954 – 376
* 1959 – 327
* 1964 – 248
* 1969 – 235
* 1974 – 236
* 2004 – 250

## Verenigings 
* Vereniging Dorpsbelangen Brantgum Foudgum Waaxens
* Biljartvereniging
* *Alles aan de hang* – kaatsspel
* Vrouevereniging

## Bekende boorlinge 
* Ids Wiersma (21 Junie 1878), kunsskilder

## Eksterne skakels 
*
Foudgum

duimnael|links|150px|Piet Paaltjens

**Foudgum** (Wes-Fries: *Foudgum*) is 'n dorp in die Nederlandse provinsie Friesland. Die dorp lê 6&nbsp;km noordwes van Dokkum en ressorteer onder die munisipaliteit Noardeast-Fryslân. Dit het sowat 80 inwoners (2004).

## Bekende bewoners 
* Piet Paaltjens (Leeuwarden, 14 Februarie 1835 – Schiedam, 19 Januarie 1894), skuilnaam van dominee en digter François Haverschmidt 

## Verenigings 
* Vereniging Dorpsbelangen Brantgum. Foudgum en Waaksens

## Eksterne skakel 
*
Ids Wiersma

**Ids Wiersma** (21 Junie 1878 in Brantgum, Friesland – 24 Augustus 1965 in Dokkum, Friesland) was 'n Nederlandse skilder.

Pompmolentje (de staak is de pompbuis). Rechts de goot waaruit het water wegloopt. Tekening van I.Wiersma, origineel in Friesch Museum te Leeuwarden - Zwaagwesteinde - 20228000 - RCE.jpg 
Tekening kerk door Wiersma Coll.Fries Museum - Bornwird - 20038601 - RCE.jpg
Tekening Travalje, door I.Wiersma, 1906, origineel Friesch Museum - Birdaard - 20035267 - RCE.jpg
 Tekening van brug bij het tolhuis - Akkerwoude - 20005398 - RCE.jpg
Framboos

duimnael
duimnael|'n Skets van frambose wat uit die 19de eeu dateer.
Die **framboos** is die eetbare vrugte van 'n menigte van plantspesies in die genus *Rubus* van die roosfamilie, waarvan die meeste in die subgenus *Idaeobatus* val; die naam is ook van toepassing op hierdie plante self. Frambose is meerjarige plante met houtagtige stingels. Frambose is 'n belangrike kommersiële vrugtegewas, wat wyd verbou word in alle gematigde streke van die wêreld.

Baie van die belangrikste moderne kommersiële rooi framboos kultivars is afkomstig van kruisings tussen *R. idaeus* en *R. strigosus*. Sommige plantkundiges verbind die Eurasiese en Amerikaanse rooi frambose almal aan 'n enkele spesies, *Rubus idaeus*, met die Europese plante dan geklassifiseer as óf *R. idaeus subsp. idaeus* of *R. idaeus var. idaeus*, en die inheemse Noord-Amerikaanse rooi frambose geklassifiseer as óf *R. idaeus subsp. strigosus*, of *R. idaeus var. strigosus*. Onlangse teling het gelei tot kultivars wat doringloos is en sterk regop groei, sonder die nodigheid van ondersteuning.

Lêer:Raspberries, fruit of four species.jpg|Vrugte van vier verskillende spesies frambose.
Lêer:Raspberries (Rubus idaeus).jpg|Die mees algemeen gekweekte framboos dra rooi bessies.
Lêer:Himbeere (Rubus idaeus) IMG 7756.JPG|Pers frambooshibriede (asook swart framboos) is van belang vir kwekers vanweë hul potensiaal as nutraseutika.
Lêer:Golden Raspberries.jpg|Vrugte van 'n goue frambooskultivar

## Verwysings 
## Eksterne skakels 
* 
* 
*
Endoskopie

**Endoskopie** beteken "om binne-in te kyk" en verwys gewoonlik na ’n ondersoek in die liggaam om mediese redes met behulp van ’n **endoskoop**, ’n instrument wat gebruik word om die binnekant van ’n hol orgaan of die opening van die liggaam te ondersoek. Anders as ander mediese beeldvormende toestelle, word ’n endoskoop direk in die orgaan gedruk.

Daar is baie soorte endoskope, en na gelang van die soort ondersoek of die orgaan wat ondersoek word, kan dit gebruik word deur ’n chirurg of ’n dokter, en kan die pasiënt verdoof of ten volle by sy bewussyn wees. 

## Komponente 
’n Endoskoop kan bestaan uit:
*’n Stywe of buigbare buis.
*’n Ligverskaffingstelsel om die orgaan te verlig. 
*’n Lensstelsel wat ’n beeld na die hanteerder herlei.
*’n Oogstuk. 
*Bykomende kanale vir mediese instrumente.

Die prosedure verg gewoonlik verdowing, wat sy eie risiko's inhou.

## Eksterne skakels 
*"The Atlas of Gastrointestinal Endoscopy" 
*15px Hierdie artikel is vertaal uit die Engelse Wikipedia
Dermpoliep

’n **Dermpoliep** of **kolorektale poliep** is ’n poliep (groeisel) wat in die wand van die kolon of rektum voorkom. Poliepe wat nie behandel word nie, kan in kolorektale kanker ontwikkel.

Dermpoliepe word dikwels geklassifiseer volgens hul gedrag (kwaadaardig, voorkwaadaardig of niekwaadaardig) en/of oorsaak (byvoorbeeld weens ingewandsontsteking).

## Simptome 
Dermpoliepe word gewoonlik nie met simptome verbind nie. Soms wanneer die poliep groot genoeg is om ’n obstruksie te veroorsaak, kan naarheid, vomering en kwaai hardlywigheid voorkom. Hulle kan opgespoor word met ’n kolonoskopie, sigmoïdoskopie, fekale okkultbloedtoets, DNS-toets van die stoelgang, digitale rektumondersoek of barium-enema.

## Verwysings 
## Eksterne skakels 
* "How I Do It"&nbsp;— Removing large or sessile colonic polyps. Dr. Brian Saunders MD FRCP; St. Mark’s Academic Institute; Harrow, Middlesex, VK. URL besoek op 9 April 2008.
* http://www.netdoctor.co.uk/diseases/facts/colonpolyps.htm
* http://www.clevelandclinic.org/registries/inherited/jp.htm
* Poliepe: verduideliking en risiko's
* 15px Hierdie artikel is vertaal uit die Engelse Wikipedia
Polipektomie

’n **Polipektomie** is in geneeskunde die verwydering van ’n poliep of groeisel. Dit kan deur middel van ’n uitsnyding gedoen word as dit uitwendig (op die vel) voorkom. ’n Kolorektale polipektomie is die verwydering van dermpoliepe om te voorkom dat dit tot kanker ontwikkel.

Dermpoliepe kan endoskopies verwyder word tydens ’n kolonoskopie; as dit te groot is daarvoor, kan chirurgie nodig wees. Die manier waarop ’n polipektomie tydens ’n kolonoskopie gedoen word, hang af van die grootte, vorm en soort poliep. ’n Biopsie kan ook voor die tyd van die poliepe geneem en onder ’n mikroskoop ondersoek word om te bepaal of ’n polipektomie nodig is.

*15px Hierdie artikel is vertaal uit die Engelse Wikipedia
Sluitspier

’n **Sluitspier** of **sfinkter** is ’n silindriese spier wat gewoonlik ’n hol orgaan afsluit. Dit trek saam en ontspan as ’n normale deel die fisiologiese werking van die liggaam. 

Sluitspiere kom in baie diere voor; daar is meer as 60 soorte in die menslike liggaam – sommige is mikroskopies klein, veral die miljoene wat in ons haarvatstelsel voorkom. Wanneer iemand sterf, ontspan die sluitspiere en kan so vloeistof deurlaat.

## Funksies 
duimnael|180px|’n Diagram van die ileum se klep en sluitspier.
Baie sluitspiere word elke dag in die normale verloop van spysvertering en visie gebruik. Die onderste slukdermsluitspier aan die bokant van die maag keer byvoorbeeld dat maagsure en ander maaginhoud in die slukderm opstoot. 

Sluitspiere kan verdeel word in anatomiese en funksionele sluitspiere:
* Anatomiese sluitspiere het ’n gelokaliseerde en dikwels ronde spierverdikking om hulle te laat werk.
* Funksionele sluitspiere het nie so ’n verdikking nie en werk deur die sametrekking om (ekstrinsiek) of binne-in (intrinsiek) die struktuur.

Sluitspiere se werking is willekeurig of onwillekeurig, na gelang van die senuwees wat hulle beheer.

## Voorbeelde 
Sluitspiere kom onder meer op die volgende plekke in die liggaam voor:
* Die iris van die menslike oog.
* Aan die bo- en onderkant van die slukderm.
* Aan die onderkant van die maag.
* By die ontmoeting van die kronkelderm (ileum) en die dikderm.
* Die lewer, pankreas en galblaas.
* Die uretra of urinebuis.
* Die anus.
* Die haarvatstelsel (beheer bloedvloei na die haarvate).

## Verwysings 
*15px Hierdie artikel is vertaal uit die Engelse Wikipedia
Buikholte

duimnael|250px|Die buikholte lê onder die borsholte.
Die **buikholte** (Latyns: cavum abdominis) is die holte in die liggaam van mense en baie ander soogdiere wat die grootste deel van die ingewande bevat. Dit lê net onder die borsholte. Van bo word dit deur die midderif begrens, van voor en aan die kante deur die buikwandspiere en van agter deur die werwelkolom en rugspiere. Die geheel is met die wandstandige buikvlies beklee. 

Die organe van die buikholte is: 
* maag;
* lewer met galblaas;
* milt;
* pankreas;
* dunderm;
* dikderm;
* baarmoeder met eierstokke by vroue;
* blaas.

Die niere lê nie in die buikholte nie, maar daaragter.
*15px Hierdie artikel is vertaal uit die Nederlandse Wikipedia
Botha Huis

duimnael|200px|Genl. Louis Botha, vir wie die huis oorspronklik gebou is.

[duimnael|regs|220px|[Annie Botha tydens die Tweede Vryheidsoorlog.]]

**Botha Huis** was die amptelike vakansiehuis van die eerste ministers van Suid-Afrika. Nou is dit 'n spoggerige klein hotel.

## Ligging 
Botha Huis lê in die Umdoni Park net suid van die dorpie Pennington aan die Natalse suidkus. Die huis word omring deur gholfbane, parke met wandelpaaie en die see.

## Geskiedenis 
Suikerboer en politikus sir Frank Reynolds was goed bevriend met genl. Louis Botha. Reynolds het die groot koloniale gewelhuis met luukse binneversiering en met 'n puik see-uitsig vir Botha laat bou. Botha is egter oorlede voor die huis voltooi is, maar sy weduwee, Annie Botha, het die huis op 15 Mei 1920 betrek en daar gewoon tot met haar dood in 1937. Daarna het dit eers die vakansiehuis geword van die volgende premiers van die Unie van Suid-Afrika. Tydens die Tweede Wêreldoorlog is die huis tydelik gebruik as hersteloord vir offisiere. Vroeg in die 1950's was die huis in die nuus toe voorbereidings getref is vir die gebruik daarvan deur koning George VI. Hy was toe ernstig siek en was van plan om in die rustige omgewing van Umdoni Park te herstel. Sy dood op 5 Februarie 1952 het sy koms verhoed. Reynolds het met sy dood in September 1930 die huis sowel as 'n som geld vir die onderhoud daarvan aan die volk van Suid-Afrika bemaak.

## Ander ampswonings 
Ander bekende ampswonings van goewerneurs, administrateurs, goewerneurs-generaal, presidente  en premiers in Suid-Afrika is Groote Schuur, Krugerhuis, Genadendal (voorheen Westbrooke), Highstead, Mahlamba Ndlopfu (vroeër Libertas), Oliver Tambo Huis (eers bekend as Over-Vaal), John L. Dube Huis (dit was King's House), Leeuwenhof, Highclere en Oliewenhuis.

## Bibliografie 
* Amptelike webtuiste
Pariser Platz

220px
**Pariser Platz**
----

**20px Plein in Berlyn**  
----

**Aangelê**

Tussen 1732 en 1734

----

**Strate wat op die plein uitloop**

Unter den Linden
Wilhelmstraße

----

**Bedoel vir**

Voetgangers, fietsryers, padverkeer, openbare vervoer

----

**Pariser Platz** is 'n vierkantige plein met 'n oppervlakte van sowat 1,5 hektaar wat in die buurt Dorotheenstadt van die Berlynse stadsdistrik Mitte geleë is.

Die plein, wat aan die oostekant van die Brandenburgse Poort (*Brandenburger Tor*) geleë is, vorm die eindpunt van Berlyn se bekende laan *Unter den Linden* en het sy pendant in die *Platz des 18. März* anderkant die Poort. Die *Straße des 17. Juni*, wat deur die sentrale park Tiergarten loop, het sy eindpunt in dié plein.

Vanaf 1945 tot die Duitse hereniging in 1990 was die Pariser Platz vlakby die sektoregrens tussen Wes- en Oos-Berlyn geleë en het sedert die bou van die Berlynse Muur in Augustus 1961 deel uitgemaak van die bewaakte sperlyn. Dit was nie toeganklik vir die publiek nie.

Met die politieke omwenteling van 1989 in die Duitse Demokratiese Republiek (Oos-Duitsland) is die plein weer vir voetgangers geopen. Tans is die ambassades van die Verenigde State en Frankryk en die luukse hotel *Adlon* op die plein geleë.

## Eksterne skakels
Kronkelderm

duimnael|300px|Skets wat die kronkelderm aandui.

Die **kronkelderm** of **ileum** is die distale (onderste) deel van die dunderm in soogdiere, reptiele en voëls.

In mense is die kronkelderm sowat 2 tot 4&nbsp;meter lank en die pH is gewoonlik tussen 7 en 8 (neutraal of effens alkalies). Dit volg op die duodenum en jejunum en word deur die ileumklep geskei van die blindederm.

## Eksterne skakels 
* 
* 15px Hierdie artikel is vertaal uit die Engelse Wikipedia
Diepaartrombose

**Diepaartrombose** (DAT; ook soms **ekonomieseklas-sindroom** genoem vanweë die min spasie in dié klas op vliegtuie) is die vorming van ’n bloedklont (trombose) in ’n diep aar, veral in die bene. Niespesifieke tekens sluit in pyn, ’n geswel, ’n rooi verkleuring, hitte en vergrote are na aan die oppervlak van die liggaam. 

Longembolisme, ’n komplikasie wat lewensgevaarlik kan wees, word veroorsaak deurdat ’n bloedklont loskom en na die longe vervoer word. Diepaartrombose en longembolisme kan saam ’n siekte veroorsaak bekend as aartrombo-embolisme. Posttrombotiese sindroom, nog ’n komplikasie, dra grootliks by tot die gesondheidsorgkoste van diepaartrombose. Voorkomende maatreëls vir pasiënte wat ’n groot risiko vir die siekte het, is stap, kuitoefeninge, bloedverdunningsmedikasie, aspirien en drukkouse.

## Tekens en simptome 
In 1856 het die Duitse patoloog Rudolf Virchow voorgestel drie prosesse speel saam om aartrombose te bevorder: ’n stadige bloedvloei, ’n hoër risiko van bloedklontvorming en veranderings aan die bloedvatwande. Diepaartrombose begin gewoonlik in die kleppe van die kuit-are, waar daar min suurstof in die bloed is. Verskeie mediese toestande verhoog die risiko vir DAT, onder meer kanker, trauma en antifosfolipidesindroom. Ander risikofaktore sluit in ’n hoë ouderdom, chirurgie, immobiliteit (soos met bedrus, gipsverbande en om op lang vlugte te sit), die gebruik van die voorbehoedpil, swangerskap en genetiese faktore soos ’n bloedgroep anders as tipe O. 

duimnael|180px|’n Illustrasie van ’n diepaartrombose.
Algemene tekens en simptome van DAT is pyn en gevoeligheid, swelling, hitte, ’n rooi verkleuring en ’n uitsetting van oppervlakkige are, hoewel die helfte van mense met die toestand geen simptome het nie. Tekens en simptome is nie genoeg om ’n diagnose te maak nie, maar bekende risikofaktore kan help om die moontlikheid van DAT te bepaal. In die meeste vermoedelike gevalle word DAT uitgeskakel ná evaluasie, en simptome is meestal weens ander oorsake soos sellulitis, Baker-siste of limfo-edeem.

## Verwysings 
## Eksterne skakels 
* International Society on Thrombosis and Haemostasis
* North American Thrombosis Forum
* Clot Connect
*15px Hierdie artikel is vertaal uit die Engelse Wikipedia
Molton Brown

**Molton Brown** is die Verenigde Koninkryk se voorste vervaardiger van kosmetika en toiletartikels vir hoë-inkomste-verbruikers. Die onderneming, wat sy oorsprong in 'n haarsalon in die Londense stadsdeel Mayfair het en in 1973 gevestig is, bemark sy produkte - onder meer stortgel, sjampoe en lyfroom, maar ook reukkerse - in baie van die wêreld se mees eksklusiewe afdelingswinkels, maar het ook sy eie netwerk winkels wêreldwyd.

Molton Brown is in 2005 deur die Japannese kosmetikareus KAO oorgeneem, maar vervaardig sy produkte steeds uitsluitlik in Engeland. Sy hoofvervaardigingsaanleg is net buite Londen in die graafskap Hertfordshire geleë.
Gigagreep

'n **Gigagreep** (Engels: *gigabyte*), afgekort **GB**, is 1000 megagrepe.

1000 MB heet 'n **gigagreep**.

## Voorbeelde van gigagreep-grootte stoorplek 
* Een uur se standaard-definisie-televisievideo teen 2.2&nbsp;Mbit/s is naastenby 1&nbsp;GB.
* Sewe minute se hoëdefinisie-televisie video teen 19.39&nbsp;Mbit/s is naastenby 1&nbsp;GB.
* 114 minute se ongepakteerde CD-klank teen 1.4&nbsp;Mbit/s is naastenby 1&nbsp;GB.
* 'n Enkellaag DVD-skyf kan omtrent 4.7&nbsp;GB stoor.
* 'n Enkellaag Blu-ray-skyf kan omtrent 25&nbsp;GB stoor.
Kankervereniging van Suid-Afrika

Die **Kankervereniging van Suid-Afrika** (afgekort as **Kansa** of **KANSA)** is ’n vereniging sonder winsbejag wat hom toespits op hulp en ondersteuning aan duisende kankerpasiënte in Suid-Afrika. Dit doen ook navorsing en voed die publiek op deur middel van verskeie projekte. 

## Dienste en projekte 
Kansa staan pasiënte wat kanker het by met versorging, ondersteuning en berading. Hulle het sorgsentrums reg oor die land met omvattende programme, wat hulp insluit om die fisieke, emosionele en/of geestelike aspekte van die newe-effekte van kankerbehandeling te hanteer. Die sentrums verhuur mediese toerusting aan kankerpasiënte, en pruike kan ná chemoterapie gekoop of gehuur word. Vir laasgenoemde doel het hulle ’n veldtog wat mense aanmoedig om hul poniesterte te skenk.

Die vereniging bring ook pasiënte, families en kankeroorwinnaars bymekaar uit vir ondersteuning en inspirasie. Hul 110 ondersteuningsgroepe sluit in Hoping is Coping, Sharing and Caring, groepe vir spesifieke soorte kanker en Tough Living with Cancer (TLC) (vir kinders met kanker en hul gesinne). en mense aanspoor om hul hare te laat afskeer of kleur, en Relay for Life, ’n aflosstaptog. Hulle lig mense ook in deur middel van infografikas op hul webtuiste.

Mense wat oor kanker bekommerd is, kan Kansa per telefoon, e-pos of op hul webtuiste kontak. 

## Verwysings 
## Eksterne skakels 
*Kansa se amptelike webtuiste
*Shavaton se amptelike webtuiste
*iSurvivor – kort, weeklikse e-posse vir kankeroorwinnaars 
*’n Kansa-boodskap van emeritus-aartsbiskop Desmond Tutu
Kollum

**Kollum** (Wes-Fries: *Kollum*) is 'n dorp in die Nederlandse provinsie Friesland. Die dorp lê 10&nbsp;km suidoos van Dokkum en ressorteer onder die munisipaliteit Noardeast-Fryslân. Dit het sowat 5&nbsp;575 inwoners (2019).

## Bevolking 
## Kerke 

Lêer:St-Maartenschurch Kollum NL.jpg|Sint-Maartenskerk
Lêer:Reformed church Kollum NL.jpg|Oosterkerk (gereformeerde kerk uit 1925)
Lêer:Kollum - hervormd-gereformeerde kerk De Kandelaar.jpg|De Kandelaar uit 1941

## Verenigings 
* Sokkervereniging Kollum
* Triumphera – vlugbal
* Watersportvereniging Kollum
* KTC – Kollumer Tennisklub
* Tamboer, -Lyra, -Majorettekorps Kollum
* Badmintonclub Kollum

## Eksterne skakel 
*
Teragreep

'n **Teragreep** (Engels: *terabyte*), afgekort **TB**, is 1000 gigagrepe. 

Die teragreep is 'n veelvoud van die eenheid **greep** vir digitale inligting. Die voorvoegsel *tera* verteenwoordig die vierde mag van 1000, en beteken 1012 in die Internasionale Stelsel van Eenhede (SI). Dus is een teragreep een biljoen grepe.

1 TB = 1 000 000 000 000 grepe = 1012 grepe = 1000 gigagrepe.

'n Verwante eenheid, die tebigreep (TiB), met behulp van 'n binêre voorvoegsel, is die ooreenstemmende 4de krag van 1024. Een teragreep is omtrent 0,9095 tebigrepe of 931 gibigrepe.

## Voorbeelde van teragreep-grootte stoorplek 
* Biblioteekdata: Die Amerikaanse Kongresbiblioteek se "Web Capture"-span beweer dat hulle meer as 525 teragrepe se webargiefdata versamel het.
* Rekenaarhardeware: Hitachi het die wêreld se eerste een-teragreephardeskyf in 2007 vrygestel.
* Historiese internetverkeer: In 1993 het die totale internetverkeer ongeveer 100 TB vir die jaar beloop. Met ander woorde, die hoeveelheid internetverkeer per sekonde in 2008 oortref al die internetverkeer van 1993.
* Sosiale netwerke: In Mei 2009 het Yahoo! Groups "40 teragrepe van data om te indeks" bevat.
* Klimaatwetenskap. In 2010 het die Duitse Klimaatberekeningsentrum (DKRZ) 10 000 TB-data per jaar gegenereer, m.b.v. 'n superrekenaar met 'n 20 TB-geheue en 7 000 TB-skyfspasie.
* Audio: Een teragreep se klank aangeteken teen CD-gehalte bevat ongeveer 2000 ure se klank.
* Die Hubble-ruimteteleskoop het meer as 45 teragrepe se data ingesamel in sy eerste 20 jaar van waarnemings.
Lakehurst

**Lakehurst** is 'n nedersetting in Ocean County in die deelstaat New Jersey. Dit is ongeveer 12&nbsp;km suidwes van Lakewood. Die ekonomie van die nedersetting was eers afhanklik van yster- en spoorwegindustrieë, maar is nou afhanklik van die Vloot Lugmagbasis wat daarnaby geleë is. Die spoorwegaktiwiteite het tot 'n stilstand gekom tydens die Groot Depressie in 1932. Die nedersetting het toe 'n moeilike tyd beleef, maar het 'n oplewing ondergaan tydens die Tweede Wêreldoorlog.

Die area vir die lugmagbasis was in 1919 toegeken aan die Amerikaanse Vloot om gebruik te word as basis vir ligter-as-lug tuie soos lugskepe. Die eerste Amerikaanse lugskip die *Shenandoah* het haar nooiensvaart hier gemaak in 1929. Die lugskip *Graf Zeppelin* het sy reis om die wêreld van 21 dae hier begin en geëindig. Die *Akron* het ook sy laaste rampvlug hier begin in 1933 en die  *Hindenburg* het hier aan die brand geslaan en totaal uitgebrand op 6 Mei 1937. Hierna het die basis sy belangrikheid verloor en was relatief stil totdat dit gebruik was as 'n vlootopleidingsentrum tydens die Tweede Wêreldoorlog. Vliegtuigbemannings is opgelei in die kuns van duikbootopsporing. Daarna is dit gebruik as 'n helikopteropleidingsbasis.

## Bron 
* ''Collier's Encyclopedia'', Crowell-Collier Educational Corporation, volume 14, bladsy 271.
Petagreep

'n **Petagreep** (Engels: *petabyte*), afgekort PB, is 1000 teragrepe.

Die petagreep is 'n veelvoud van die eenheid greep vir digitale inligting. Die voorvoegsel *peta-* verteenwoordig die vyfde mag van 1000, en beteken 1015 in die Internasionale Stelsel van Eenhede (SI). Dus is een petagreep een triljoen grepe.

1 PB = 1 000 000 000 000 000 grepe = 1015 grepe = 1 000 000 gigagrepe = 1000 teragrepe.

'n Verwante eenheid, die pebigreep (PiB), met behulp van 'n binêre voorvoegsel, is die ooreenstemmende 5de krag van 1024.

## Voorbeelde van petagreep-grootte datastoorplek 
* Telekommunikasie (kapasiteit): Die wêreld se effektiewe kapasiteit om inligting uit te ruil deur tweerigting-telekommunikasienetwerke was 281 petagrepe se inligting in 1986, 471 petagrepe in 1993, 2200 petagrepe in 2000, en 65 000 petagrepe in 2007 (die inligting is gelykstaande daaraan dat elke persoon op aarde 6 koerante se inligting per dag uitruil).
*Telekommunikasie (gebruik): Die firma AT&T dra elke dag sowat 30 petagrepe se data oor deur middel van sy netwerke.
*Internet: Google verwerk daagliks sowat 24 petagrepe se data in 2009.
*Super: In Januarie 2012 het Cray begin bou aan die "Blue Waters Superkomper", wat met 'n kapasiteit van 500 petagrepe dit die grootste datastoorfasiliteit ooit sal maak.
*Datastoorstelsel: In Augustus 2011 word daar berig dat IBM die grootste stoorfasilitiet ooit gebou het, met 'n kapasiteit van 120 petagrepe.
*Databasisse: Teradata Database 12 het 'n kapasiteit van 50 petagrepe se saamgeperste data.
*Data-ontginning: In Augustus 2012 het Facebook se Hadoopbondels meer as 100 PB fisiese spasie in 'n enkele HDFS lêerstelsel, en Yahoo! berg 2 petagrepe se data oor gedrag. 
*Digitale argiewe: Die internetargief "The Wayback Machine" oorskry 15 petagrepe teen Mei 2014.
*E-pos: In Mei 2013 kondig Microsoft aan dat hulle as deel van hul migrasie van "Hotmail"-rekeninge na die nuwe Outlook.com e-posstelsel, meer as 150 petagrepe se gebruikersdata in ses weke migreer het.

## Verwysings
Elektroniese tolvordering

[duimnael|300px|Tolhekke in [Pennsilvanië wat transponders gebruik om e-tol te vorder.]]
duimnael|300px|'n Transponder wat in 'n motor se venster gemonteer is.

**Elektroniese tolvordering** (kortweg *e-tol*) het ten doel om die vertraging op tolpaaie uit te skakel deur tolgeld elektronies in te vorder. E-tol bepaal of die motors wat verby ry ingeskryf is by die program, handhaaf waarskuwings vir diegene wat nie is nie, en debiteer die rekening van geregistreerde motoreienaars elektronies sonder dat hulle hoef stil te hou op die tolroete.

In 1959 was die Nobelpryswenner vir Ekonomie, William Vickrey, die eerste om 'n elektroniese tolstelsel vir die Washington Metropolitaanse Area voor te stel. Elke motor sou toegerus wees met 'n transponder. "Die transponder se persoonlike sein sal opgetel word as die motor deur 'n kruising beweeg, en dan oorgedra word na 'n sentrale rekenaar wat die tolfooi sal bereken volgens die plek van die kruising en die tyd van die dag, en dit byvoeg by die motor se rekening". Elektroniese tolvordering sal 'n moontlikheid bied aan die privaatsektor om die konstruksie en bedryf van stedelike snelweë te fasiliteer. Dit sou ook verkeersopeenhopings verlig, deur die praktiese implementering van padgebruiksfooie, in 'n beperkte aantal stedelike gebiede waar motorverkeer die swaarste is. In die 1960's en 1970's is vryvloeitol getoets met vaste transponders aan die onderkant van voertuie, en lesers wat onder die oppervlak van die snelweg geplaas is.

## Eksterne skakels 
*
Eksagreep

'n **Eksagreep** (Engels: *exabyte*), afgekort EB, is 1000 petagrepe.

Die eksagreep is 'n veelvoud van die eenheid greep vir digitale inligting. Die voorvoegsel *eksa-* verteenwoordig die sesde mag van 1000, en beteken 1018 in die Internasionale Stelsel van Eenhede (SI). Dus is een eksagreep een triljoen grepe.

1 EB = 1 000 000 000 000 000 000 grepe = 1018 grepe = 1 000 000 teragrepe = 1000 petagrepe.

'n Verwante eenheid, die eksbigreep (EiB), met behulp van 'n binêre voorvoegsel, is die ooreenstemmende 6de krag van 1024, ongeveer 15% groter.
Buitenpost

**Buitenpost** (Wes-Fries: *Bûtenpost*) is 'n dorp in die Nederlandse provinsie Friesland. Die dorp lê tussen Groningen en Leeuwarden en ressorteer onder die munisipaliteit Achtkarspelen ('acht kerkdorpen'). Dit het sowat 5&nbsp;822 inwoners (2014).

## Bevolking 
## Beeldbepalende geboue 

Lêer:Buitenpost, de Mariakerk RM7036 foto4 2013-08-25 14.30.JPG|Die Mariakerk
Lêer:De Kruidhof Buitenpost rosarium.jpg|Botaniese tuin *De Kruidhof*
Lêer:Buitenpost windmill.JPG|Meule *De Mûnts* ('De Monnik')
Lêer:Buitenpost, standbeeld en pizzeria foto2 2013-08-25 14.24.JPG|Standbeeld en pizzeria

## Sport 
* Binnenshuise swembad ('De Kûpe')
* Sportsaal

*Sportverenigings:*
* VV Buitenpost, sokkervereniging
* VC Buitenpost
* Kaatsklub Buitenpost
* KV Flamingo's
* Ljeppersklub Buitenpost (polsstokverspringen)
* GV MAAS
* Visklub Buitenpost
* Ysklub Buitenpost
* Swem- en waterpolovereniging Buitenpost 'P.W.C'
* Tennisvereniging Buitenpost
* Paardeklub 'de postruiters'
* Skaakvereniging "De Twee Kastelen"
* Fietstourklub Buitenpost
* Pluimbalklub Buitenpost
* Scoutinggroep "De Brimzen"

## Eksterne skakel 
*
Tom Tailor

Die **TOM TAILOR GROUP** is 'n houermaatskappy vir 'n reeks mode-ondernemings wat hul produkte onder die handelsmerke *Tom Tailor* en *Bonita* bemark. Die aandelemaatskappy, wat sy hoofkwartier in Hamburg-Niendorf, Duitsland het, spits hom op mode en bybehore in die middelpryssegment vir mans, vroue, jong volwassenes en kinders toe.

Die Tom Tailor-groep is tans een van die voorste en snelgroeiendste mode- en leefstylondernemings in Europa wat sy bedrywighede in 2009 ook na die meubelmark uitgebrei het. Sy produkte word in 35 lande in eie en konsessiewinkels, in afdelings- en aanlynwinkels aangebied.
Koffiemelk

duimnael|links|Koffiemelk
duimnael|Voorbereide koffiemelk op 'n winkel se rakke.
duimnael|Die bestanddele: koffiestroop en melk.

**Koffiemelk** is 'n drankie wat gemaak word deur *koffiestroop* ('n versoete koffiekonsentraat) by melk te voeg. Die proses is soortgelyk aan die voorbereiding van sjokolademelk. Dit is die amptelike drankie van Rhode Island in die Verenigde State van Amerika.

## Sien ook 
* Koffiekabinet

## Verwysings 
* 15px Hierdie artikel is vertaal uit die Engelse Wikipedia
Witmarsum

**Witmarsum** (Wes-Fries: *Wytmarsum*) is 'n dorp in die Nederlandse provinsie Friesland. Die dorp lê suidwes van Franeker en Leeuwarden en ressorteer onder die munisipaliteit Súdwest-Fryslân.

## Bevolking 
* 1954 – 1628
* 1964 – 1516
* 1974 – 1546
* 2011 – 1775

## Beeldbepalende geboue 

Lêer:Witmarsum gedenknaald 2008.jpg|Monument vir Menno Simons
Lêer:Witmarsum - molen De Onderneming.jpg|Meule *De Onderneming*
Lêer:Witmarsum - Pankoekstermolen.jpg|Pankoekstermeule

## Bekende boorlinge 
duimnael|125px|Pim Mulier
* Menno Simons (1496-1561), Friese priester, stigter van Mennonisme
* Pim Mulier (1865-1954), pionier op die gebied van sport

## Eksterne skakels 
*  Menno Simons.net: oor Menno Simons, een van de bekendste Witmarsumers
*
Ford Territory

Die **Ford Territory** is 'n oorkruissportnutsvoertuig wat deur Ford Australië gebou word van April 2004 tot 2016. Dit is gebaseer op die EA169 platform wat ook deur die 2002 Ford Falcon gebruik word. Die Territory het verskeie motortoekennings verower sedert sy bekendstelling, en is die eerste SNV om die gesogte titel van die Australiese *Wheels* "Motor van die Jaar" te wen in 2004, danksy sy tipiese sedanhantering en praktiese uitleg.

Beide agterwielaandrywing en veelwieldryfkonfigurasies is beskikbaar in die Australiese mark. 4WD-modelle het 'n opsionele heuweldaalbeheerstelsel, wat met behulp van die teensluitremstelsel die beweging van die motor teen afdraandes beheer.

Tekenend van sy SNV ontwerp, het die Territory vyf (in twee rye) of sewe (in drie rye) sitplekke vir passasiers. Al die sitplekke is in 'n "teaterstyl" gerangskik, met die eerste ry die laagste voor en die laaste ry die hoogste agter. Die middel- en agterrye kan platvou teen die vloer om die beskikbare vragvolume te vergroot.

Ford het die Territory langs die bestaande Falcon-stasiewa bekend gestel, wat albei op dieselfde Broadmeadows monteerlyn gebou is. Ford Australië se senior bestuurders het verwag dat die Falcon wa binnekort gestaak sou word ná die bekendstelling van die Territory. Maar die twee modelle het ​​vir 'n rukkie saam bly verkoop, want die Falcon wa het sy vlootverkoopsbasis behou en die Territory het hom hoofsaaklik op privaatkopers beroep. Die produksie van die Falcon-stasiewa is heelaas in September 2010 gestaak.

Die Territory word in Nieu-Seeland verkoop, en in 2005 is uitvoere na Suid-Afrika en Thailand begin (alhoewel die Thai-reeks beperk was tot die top-in-die-reeks 4WD Ghia en later, die Titaniumspesifikasie). Teen Oktober 2016 het al Ford Australië se produksie gestaak word, insluitend die Territory.

Die polisie in Australië gebruik die Ford Territory as een van hul patrollievoertuie.

## Verwysings
Ford Edge

Die **Ford Edge** is 'n mediumgrootte oorkruis SNV wat deur die Ford Motormaatskappy vervaardig word.

Die eerste geslag Edge is gebaseer op die Ford CD3 platform wat dit deel met die eerste geslag Ford Fusion, Mazda CX-9, eerste en tweede geslag Mazda 6 en Lincoln MKX.

Saam met 'n herkentekende premiumvariant, die Lincoln MKX, word die Edge (kodenaam U387) vervaardig by Ford se Oakville monteerkompleks in Ontario, Kanada.
Ford Expedition

Die **Ford Expedition** is 'n volgrootte sportnutsvoertuig (SNV) wat deur die Ford Motormaatskappy gebou en in Amerika bemark word en 'n topverkoper bly. Dit is in 1996 bekendgestel vir die 1997-modeljaar as 'n plaasvervanger vir die Ford Bronco. Die grote het voorheen tussen die kleiner Ford Explorer en die groter Ford Excursion ingepas, maar sedert die 2005 modeljaar is dit die grootste Ford nutsvoertuig en laaste Ford wat op 'n bakkie gebaseer was.

Die Expedition is grootliks gebaseer op die Ford F-150 bakkie en gaan voort om verskeie komponente (transmissie, elektronika, onderstelbeheerstelsels, sleepfunksies, ens.) te deel met die volgrootte halftonbakkie. Sedert 2007 word sitplek vir tot agt passasiers gebied. Vanaf sy bekendstelling in 1996 tot 2014 is dit aangedryf deur 'n standaard Triton V8-enjin. In 2015 is dit vervang met 'n meer kompakte, dog doeltreffender en kragtiger 3.5L EcoBoost V6-enjin. Die Expedition vervang die Excursion, waarvan produksie in 2005 gestaak is, en Ford bied tans die standaardgrootte model en die langer EL/Max model (van 2007 tot op hede) aan.

'n Aangepaste diensvoertuig weergawe is beskikbaar vir wetstoepassingsagentskappe, brandweerdepartemente en mediese nooddienste.

## Aandrywing 
Oor die jare is verskeie enjins gebruik en die spesifikasies is elke jaar of drie aangepas, selfs al het die verplasing en basiese ontwerp die selfde gebly. Die tabel gee slegs 'n paar van die vele enjins aan.

Vanaf 2018 tot op hede word 'n tienspoed outomatiese *SelectShift* ratkas in al die modelle aangebied.

## Verwysings
Ford Telstar

Die **Ford Telstar** is 'n motor wat deur die Ford Motormaatskappy in Asië, Australasië en Afrika verkoop is, vergelykbaar in grootte met die Europese Ford Sierra en die Amerikaanse Ford Tempo. Dit is stelselmatig vervang deur die Ford Mondeo.

Soos die kleiner Ford Laser, was die Telstar gebaseer op 'n model wat deur Mazda in Japan bemark is. Dit deel sy platform met die Mazda Capella/626, die verskille was beperk is sekere stilering, enjingroottes en spesifikasievlakke. Die eerste model (ook bekend as die AR) is van stapel gestuur in 1983 as vervanging vir die Ford Cortina. In teenstelling met die Cortina, of sy Sierra opvolger, was die Telstar slegs beskikbaar as 'n sedan of vyfdeurluikrug (bekend as die **TX5**). Maar sedert 1988 is 'n Telstarweergawe van die 626 stasiewa in Japan en Nieu-Seeland verkoop.

In Taiwan is die Telstar gemonteer deur Ford Lio Ho, die plaaslike Ford gesamentlike onderneming, as 'n linkerhandstuur, en was in produksie in Maleisië tot in die vroeë 2000's. Dit is ook verkoop in Hongkong, Singapoer, Indonesië, Siprus en die Filippyne.

## Verwysings
Sezen Aksu

**Fatma Sezen Yıldırım** (* 12 Januarie 1973, Denizli), bekend as **Sezen Aksu**, is 'n Turkse sangeres. Sy is baie gewild in Turkye en buite haar land en word die Koningin van die Turkse pop genoem. Sy het al meer as 40 miljoen albums verkoop.

## Diskografie 
### Studio-albums 
### Remix albums 
* *Hadi Bakalım* – 1992
* *Sude* – 1993
* *Cumartesi Türküsü* – 1997
* *Erkekler* – 1998
* *Sarı Odalar* – 1999
* *Remix Maxi Single* – 2001
* *Kayıp Şehir* – 2013
* *Yeni ve Yeni Kalanlar* – 2014

### 45s albums 
* *Haydi Şansım / Gel Bana* – 1975
* *Olmaz Olsun / Seni Gidi Vurdum Duymaz* – 1976
* *Kusura Bakma / Yaşanmamış Yıllar* – 1976
* *Kaybolan Yıllar / Neye Yarar* – 1977
* *Allahaısmarladık / Kaç Yıl Geçti* – 1977
* *Gölge Etme / Aşk* – 1978
* *Allahaşkına / Sensiz İçime Sinmiyor* – 1979
* *İlk Gün Gibi / Yalancı* – 1979
* *Heyamola* – 1983

## Eksterne skakels 
* Amptelike webwerf
Martín García

duimnael|links|Satellietbeeld van Martín García.
duimnael|links|'n Uitsig oor die eiland.

**Martín García** (Spaans: *Isla Martín García*) is 'n eiland in die Río de la Plata, voor die kus van Uruguay, wat onder die soewereiniteit van Argentinië val. Dié enklawe lê binne die territoriale waters van Uruguay. In 1973 het beide lande ooreengekom dat die eiland Argentyns sal bly. Dit is tans 'n beskermde natuurreservaat.

In 1516 het die Spaanse seevaarder Juan Díaz de Solís op die eiland afgekom. Hy vernoem dit na Martín García, sy tweede stuurman wat aan boord oorlede is. Hy het hom op die eiland begrawe. As gevolg hiervan was Díaz die eerste Europeër wat voet op Argentynse bodem gesit het.

Die eiland het 'n oppervlakte van 1,84&nbsp;km² en 'n permanente bevolking van 150 persone (50 families). Dit val onder beheer van die Argentynse provinsie Buenos Aires.

In die verlede het die eiland as gevangenis vir verskeie politici gedien, waaronder die Argentynse presidente Hipólito Yrigoyen, Juan Perón en Arturo Frondizi.
Chevrolet Cruze

Die **Chevrolet Cruze** is 'n kompakte motor wat sedert 2008 deur die Chevrolet-afdeling van die Amerikaanse vervaardiger General Motors (GM) vervaardig word. Die naamplaat is voorheen in Japan gebruik vir 'n weergawe van 'n subkompakte luikrug geproduseer onder 'n gesamentlike onderneming met Suzuki tussen 2001 en 2008 en gebaseer op die Suzuki Ignis.

Sedert 2008 het die Cruze naamplaat behoort aan 'n wêreldwye ontwikkelde, ontwerpte en vervaardigde vierdeursedan aangevul deur 'n vyfdeur luikrugvariant in 2011, en 'n stasiewa in 2012. Gekenteken as die **Holden Cruze** in Australasië en die Daewoo Lacetti Premiere (2008-2011) in Suid-Korea, het die nuwe geslag model nie as 'n plaasvervanger gedien vir sy Suzuki-afgeleide voorganger nie. In plaas daarvan, het dit twee ander kompakte modelle vervang: die **Daewoo Lacetti** wat wêreldwyd onder verskillende name verkoop is, en die Noord-Amerikaanse spesifieke **Chevrolet Cobalt**.
duimnael|links|Holden Cruze (JG) CD sedan
duimnael|links|Holden Cruze (JH) Equipe luikrug
duimnael|links|Chevrolet Cruze LTZ wa

## Afwerkingsvlakke 
Die 2018 Chevrolet Cruze kom in vyf afwerkingsvlakke – L, LS, LT, Premier en LT Diesel. Die L- en LS-afwerkings is beskikbaar as sedans, aangedryf deur 'n 1,4-liter-inlyn-viersilinderenjin wat 153 pk kan lewer. Die LT- en Premier-afwerkingsvlakke is beskikbaar as 'n sedan of luikrug, aangedryf deur dieselfde 1,4-liter-inlyn-viersilinderenjin as die basisafwerkings, maar met beter brandstofbesparing. Die LT Diesel is beskikbaar as 'n sedan of luikrug, aangedryf deur 'n 1,6-liter inlyn viersilinderenjin wat 137 pk kan lewer en 'n gekombineerde brandstofverbruik van 37 mpg het.

## Prestasie 
Die Cruze kom met 'n turbo-aangejaagde petrolenjin, en sy opsionele turbodieselenjin is nou in beide die sedan- en die luikrugmodelle beskikbaar. Albei enjins kom met óf 'n handrat óf 'n outomatiese ratkas. Die 2018 Chevrolet Cruze is ontwerp vir hoër brandstofdoeltreffendheid en bied gepoleerde hantering en 'n gladde vering.

## Veiligheidskenmerke 
Standaard veiligheidskenmerke sluit in parkeersensors agter, blindekolmonitering, baanwisselwaarskuwing, baanverlaatwaarskuwing, baanhouhulp, kruisverkeerwaarskuwing agter, voorwaartse botsingswaarskuwing en 'n volgafstandaanwyser.

## Ontwerp 
Die 2018 Chevrolet Cruze is ontwerp om gemaklike sitplek vir vyf passasiers te hê, met 22,7 kubieke voet vragarea. Die binneruim is toegerus met premium kwaliteit materiale. Opsionele opgraderings soos leersitplekke, 'n Bose-klankstelsel en outomatiese klimaatbeheer. Infotainment-kenmerke sluit in Chevrolet se MyLink-inligtingvermaakstelsel, Apple CarPlay en Android Auto, 'n Wi-Fi-warmkol, 'n trukamera en Bluetooth.

## Verwysings
Louis Armstrong

**Louis Daniel Armstrong** (New Orleans, 4 Augustus 1901 – New York, 6 Julie 1971) was 'n Amerikaanse jazzmusikant, trompetspeler, sanger en verhoogkunstenaar.
Armstrong se byname was *Satchmo* en *Pops*. Hy het die trompet en kornet gespeel en ook gesing. Sy lae, growwe stem is maklik herkenbaar, en hy word as een van die belangrikste jazzmusikante tot nog toe beskou. Hy was in verskeie lande gewild en het baie pryse oor se loopbaan ontvang. Van sy treffers is *What a Wonderful World*, *Hello Dolly* en *It Takes Two to Tango*.

Armstrong het beweer dat hy nie weet wanneer hy gebore is nie, maar sy verjaarsdag op 4 Julie (die Amerikaanse Onafhanklikheidsdag) vier. Hy het sy geboortejaar meestal as 1900 opgegee, maar amptelike dokumente wys dat hy in 1901 gebore is. Sy werklike geboortedag (4 Augustus) is later deur die musiekhistorikus Tad Jones in die Katolieke Kerk se doopregister opgespoor.

Hy is op 6 Julie 1971 in Corona, Queens in New York Stad aan 'n hartaanval oorlede.

## Verwysings
Arthur Rimbaud

200px
**Arthur Rimbaud**

**Franse digter**

----
**Handtekening**  
180px

----
**Gebore**  
20 Oktober 1854 
in Charleville, Ardennes, Frankryk

----
**Oorlede** 
10 November 1891 
in Marseille, Bouches-du-Rhône, Frankryk

----

**Literêre stroming**
Simbolisme

----

**Bekende werke**
200px
*Le Bateau ivre (1871)**Une saison en enfer (1873)**Illuminations (1872-75)*

**Jean Nicolas Arthur Rimbaud** ([aʁtyʁ ʁɛ̃bo]; * 20 Oktober 1854 in Charleville, † 10 November 1891 in Marseille) was 'n Franse digter, avonturier en sakeman wat tans as een van die belangrikste persoonlikhede in die Franse digkuns beskou word en met sy werke invloed op die moderne literatuur en kunste uitgeoefen asook 'n verskeidenheid musikante geïnspireer het. 

Rimbaud, na wie dikwels as een van die voorlopers van surrealisme verwys word, het op 'n jong ouderdom begin om gedigte te skryf. Sy eerste werke het tydens sy laerskooljare ontstaan, maar nog voor sy 21ste verjaardag het hy sy pen neergelê. So het sy werke binne 'n kort tydperk van minder as vyf jaar ontstaan.

Sy laat tienerjare word as Rimbaud se kreatiefste periode beskou. Sy genius, die bloeitydperk van sy digkuns, die ontploffing en skielike einde van sy digtersloopbaan word in biografieë as verrassend beskryf. Rimbaud het as vrygees en rustelose siel bekendgestaan. Hy het uitgestrekte reise op drie vastelande onderneem voordat hy kort ná sy 37ste verjaardag aan kanker oorlede is.

## Verwysings
Brik

duimnael|'n Brik

'n **Brik** is 'n seilskip met twee maste.  Die skepe het al in die 16de eeu voorgekom, maar is veral in die loop van die 18de eeu as 'n betreklike klein, vinnige oorlogskip gebruik, later ook as koopvaardyskip. Brikke kan nie maklik wind op vaar nie en het 'n relatief groot bemanning nodig om hulle aan die beweeg te kry.